Priekšlikums PADOMES LĒMUMS par Eiropas Savienības nostāju, kas jāpieņem Apvienotajā komitejā, kura izveidota ar Eiropas un Vidusjūras reģiona valstu pagaidu asociācijas nolīgumu par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas rīkojas Jordānas Rietumkrasta un Gazas joslas Palestīniešu pašpārvaldes vārdā, no otras puses, par grozījumu minētā nolīguma 3. protokola 15. panta 7. punktā attiecībā uz „noteiktas izcelsmes izstrādājumu” jēdziena definīciju un administratīvās sadarbības metodēm /* COM/2013/0728 final - 2013/0348 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Muitas nodokļu atmaksas aizliegums ir noteikts 3. protokola 15. pantā EK un Palestīnas atbrīvošanas organizācijas (PAO) Asociācijas nolīgumā, kurā grozījumi izdarīti ar ES un PAO Apvienotās komitejas 2009. gada 24. jūnija Lēmumu Nr. 1/2009[1]. Minētā panta 7. punktā ir paredzēts pārejas posms muitas nodokļu atmaksas aizlieguma pilnīgai ieviešanai Jordānas Rietumkrastā un Gazas joslā, un ir noteikts, ka pārejas posmā minētais EK partneris var piešķirt šo atmaksu saviem eksportētājiem vai uzņēmējiem. Minētais pārejas posms beidzās 2009. gada 31. decembrī. Tomēr 15. panta 7. punktā ir paredzēts, ka puses, savstarpēji vienojoties, var pārskatīt šo noteikumu. Pamatojoties uz PAO lūgumu, Komisija 2010. gadā ierosināja minētā noteikuma piemērošanas termiņa pagarinājumu līdz 2012. gada 31. decembrim[2]. Tomēr ES un PAO Apvienotā komiteja nekad netika pieņēmusi šādu lēmumu. PAO 2012. gada 6. decembrī iesniedza rakstveida lūgumu no jauna pagarināt šā noteikuma piemērošanas termiņu par četriem gadiem. Saskaņā ar 3. protokola 39. pantu protokola noteikumus groza ar Apvienotās komitejas lēmumu. Lēmuma teksts grozīs 15. panta 7. punkta noteikumus. Puses vienojās 15. panta 7. punkta piemērošanu pagarināt par sešiem gadiem no 2010. gada 1. janvāra, lai uzņēmējiem nodrošinātu skaidrību, ekonomikas ilgtermiņa attīstības prognozējamību un juridisko noteiktību, kā arī saskaņotību ar līdzīgiem citu Vidusjūras valstu lūgumiem, un arī lai legalizētu piemērošanu laikposmā, uz kuru attiecas Komisijas priekšlikums, atbildot uz pirmo PAO lūgumu. Kamēr šis lēmums nav oficiāli pieņemts, Eiropas un Vidusjūras reģiona valstu darba grupā ir panākta vienošanās par to, ka minētā lēmuma saturs tiks piemērots no 2010. gada 1. janvāra. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Apspriešanās ar ieinteresētajām personām notika Eiropas un Vidusjūras reģiona valstu darba grupā un Muitas kodeksa komitejas „produktu izcelsmes” nodaļā. Neatkarīgu ekspertu atzinums nebija vajadzīgs. Ietekmes novērtējums nav nepieciešams, jo ierosinātie pielāgojumi ir tikai tehniski un spēkā esošā sākotnējā produktu izcelsmes noteikumu protokola būtība netiek mainīta. 3. PRIEKŠLIKUMA JURIDISKIE ASPEKTI Muitas nodokļu atmaksas noteikuma grozījums būtu jāpiemēro ar atpakaļejošu datumu, proti, no 2010. gada 1. janvāra. Minētā grozījuma juridiskais pamats ir Līguma par Eiropas Savienības darbību 207. panta 4. punkta pirmā daļa saistībā ar tā 218. panta 9. punktu. Priekšlikums ir Savienības ekskluzīvā kompetencē. Tāpēc subsidiaritātes principu nepiemēro. Ierosinātais juridiskais instruments: Padomes lēmums. 2013/0348 (NLE) Priekšlikums PADOMES LĒMUMS par Eiropas Savienības nostāju, kas jāpieņem Apvienotajā komitejā, kura izveidota ar Eiropas un Vidusjūras reģiona valstu pagaidu asociācijas nolīgumu par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas rīkojas Jordānas Rietumkrasta un Gazas joslas Palestīniešu pašpārvaldes vārdā, no otras puses, par grozījumu minētā nolīguma 3. protokola 15. panta 7. punktā attiecībā uz „noteiktas izcelsmes izstrādājumu” jēdziena definīciju un administratīvās sadarbības metodēm EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu, ņemot vērā Eiropas Komisijas priekšlikumu, tā kā: (1) Jēdziena „noteiktas izcelsmes produkti” definīcija un administratīvās sadarbības metodes ir izklāstītas 3. protokolā Eiropas un Vidusjūras reģiona valstu pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas rīkojas Jordānas Rietumkrasta un Gazas joslas Palestīniešu pašpārvaldes vārdā, no otras puses[3], turpmāk „nolīgums”, kurā grozījumi izdarīti ar ES un PAO Apvienotās komitejas 2009. gada 24. jūnija Lēmumu Nr. 1/2009[4]. (2) Nolīguma 3. protokola 15. pantā ir noteikts vispārējs muitas nodokļu atmaksas aizliegums vai atbrīvojums no muitas nodokļiem attiecībā uz jebkurām nenoteiktas izcelsmes izejvielām, ko izmanto noteiktas izcelsmes produktu ražošanā. Tomēr minētā panta 7. punktā ir paredzēts, ka šo aizliegumu vai atbrīvojumu drīkst piemērot ar konkrētiem nosacījumiem līdz 2009. gada 31. decembrim. (3) Pamatojoties uz PAO lūgumu, Komisija 2010. gadā ierosināja 3. protokola 15. panta piemērošanas termiņa pagarinājumu līdz 2012. gada 31. decembrim[5]. Tomēr ES un PAO Apvienotā komiteja nekad netika pieņēmusi minēto lēmumu. (4) Lai uzņēmējiem nodrošinātu skaidrību, ekonomikas ilgtermiņa attīstības prognozējamību un juridisko noteiktību, un arī lai legalizētu piemērošanu laikposmā, uz kuru attiecas Komisijas priekšlikums, nolīguma puses ir vienojušās par 15. panta 7. punkta piemērošanas termiņa pagarinājumu par sešiem gadiem no 2010. gada 1. janvāra. (5) Saskaņā ar 3. protokola 39. pantu par protokola noteikumu grozījumiem lemj Apvienotā komiteja, kas izveidota ar minēto nolīgumu. (6) Tāpēc Eiropas Savienībai būtu jāpieņem nostāja Asociācijas padomē, kā izklāstīts turpmāk pievienotajā lēmuma projektā, IR PIEŅĒMUSI ŠO LĒMUMU. 1. pants Eiropas Savienības nostāja, kas jāpieņem Apvienotajā komitejā, kura izveidota ar Eiropas un Vidusjūras reģiona valstu pagaidu asociācijas nolīgumu par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas rīkojas Jordānas Rietumkrasta un Gazas joslas Palestīniešu pašpārvaldes vārdā, no otras puses, par tādu grozījumu 3. protokola 15. panta 7. punktā attiecībā uz „noteiktas izcelsmes izstrādājumu” jēdziena definīciju un administratīvās sadarbības metodēm, kura mērķis ir pagarināt minētā noteikuma piemērošanas termiņu, pamatojas uz Apvienotās komitejas lēmuma projektu, kas pievienots šim lēmumam. 2. pants Apvienotās komitejas lēmumu publicē Eiropas Savienības Oficiālajā Vēstnesī. Briselē, Padomes vārdā — priekšsēdētājs PIELIKUMS Projekts ES un PAO APVIENOTĀS KOMITEJAS LĒMUMS Nr. [..] ([…] gada […]), ar kuru groza 3. protokola 15. panta 7. punktu Eiropas un Vidusjūras reģiona valstu pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas rīkojas Jordānas Rietumkrasta un Gazas joslas Palestīniešu pārvaldes vārdā, no otras puses, attiecībā uz "noteiktas izcelsmes izstrādājumu" jēdziena definīciju un administratīvās sadarbības metodēm APVIENOTĀ KOMITEJA, ņemot vērā Eiropas un Vidusjūras reģiona valstu pagaidu asociācijas nolīgumu par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas rīkojas Jordānas Rietumkrasta un Gazas joslas Palestīniešu pašpārvaldes vārdā, no otras puses, un jo īpaši tā 3. protokola 39. pantu, tā kā: (1) Ar 3. protokola 15. panta 7. punktu Eiropas un Vidusjūras reģiona valstu pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas rīkojas Jordānas Rietumkrasta un Gazas joslas Palestīniešu pašpārvaldes vārdā, no otras puses[6], turpmāk „nolīgums”, kurā grozījumi izdarīti ar ES un PAO Apvienotās komitejas 2009. gada 24. jūnija Lēmumu Nr. 1/2009[7], ar konkrētiem nosacījumiem līdz 2009. gada 31. decembrim ir atļauta muitas nodokļu vai līdzvērtīgu nodevu atmaksa vai daļējs atbrīvojums no tiem. (2) Pamatojoties uz PAO lūgumu, Komisija 2010. gadā ierosināja 3. protokola 15. panta piemērošanas termiņa pagarinājumu līdz 2012. gada 31. decembrim[8]. Tomēr ES un PAO Apvienotā komiteja nekad netika pieņēmusi minēto lēmumu. (3) Lai uzņēmējiem nodrošinātu skaidrību, ekonomikas ilgtermiņa attīstības prognozējamību un juridisko noteiktību, un arī lai legalizētu piemērošanu laikposmā, uz kuru attiecas Komisijas priekšlikums, nolīguma puses ir vienojušās par nolīguma 3. protokola 15. panta 7. punkta piemērošanas termiņa pagarinājumu par sešiem gadiem no 2010. gada 1. janvāra. (4) Tādēļ attiecīgi būtu jāgroza nolīguma 3. protokols. (5) Ņemot vērā to, ka nolīguma 3. protokola 15. panta 7. punkta piemērošanas periods beidzas 2009. gada 31. decembrī, šis lēmums būtu jāpiemēro no 2010. gada 1. janvāra, IR NOLĒMUSI ŠĀDI. 1. pants Eiropas un Vidusjūras reģiona valstu pagaidu asociācijas nolīguma par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas rīkojas Jordānas Rietumkrasta un Gazas joslas Palestīniešu pašpārvaldes vārdā, no otras puses, 3. protokola 15. panta 7. punkta pēdējo daļu attiecībā uz „noteiktas izcelsmes izstrādājumu” jēdziena definīciju un administratīvās sadarbības metodēm aizstāj ar šādu tekstu: "Šo punktu piemēro līdz 2015. gada 31. decembrim, un to var pārskatīt, savstarpēji vienojoties." 2. pants Šis lēmums stājas spēkā tā pieņemšanas dienā. To piemēro no 2010. gada 1. janvāra. Briselē, Apvienotās komitejas vārdā — priekšsēdētājs […] [1] OV L 298, 13.11.2009., 1. lpp. [2] COM(2010) 166, 21.4.2010. [3] OV L 187, 16.7.1997., 3. lpp. [4] OV L 298, 13.11.2009., 1. lpp. [5] COM(2010) 166, 21.4.2010. [6] OV L 187, 16.7.1997., 3. lpp. [7] OV L 298, 13.11.2009., 1. lpp. [8] COM(2010) 166, 21.4.2010.